OpenLLM-France/wikimedia huggingface dataset:
# Austerlitz (pel·lícula de 1960)

Austerlitz és una pel·lícula de 1960 dirigida per Abel Gance i protagonitzada per Jean Marais, Rossano Brazzi, Jack Palance, Claudia Cardinale, Vittorio de Sica, Orson Welles, Leslie Caron i Elvira Popescu. Pierre Mondy representa Napoleó en aquesta pel·lícula sobre la victòria a la batalla d'Austerlitz. Leslie Caron fa el paper de la seva amant, Élisabeth Le Michaud d'Arçon. Va formar part de la selecció oficial al Festival Internacional de Cinema de Sant Sebastià 1960.

## Sinopsi

La primera meitat de la pel·lícula cobreix la coronació de Napoleó com a Emperador i les seves maniobres polítiques mentre la segona part tracta de la batalla pròpiament dita, on venç a l'aliança de forces austríaques i russes en el seu passeig cap a l'est.

## Repartiment

* Pierre Mondy - Napoleó Bonaparte
* Martine Carol -Josephine de Beauharnais
* Claudia Cardinale - Paulina Bonaparte
* Leslie Caron - Mlle de Vaudey
* Vittorio De Sica - Papa Pius VII
* Elvire Popesco - Letizia Bonaparte
* Jean Marais - Carnot
* Michel Simon - Alboise
* Orson Welles - Robert Fulton
* Georges Marchal - Mariscal Jean Lannes
* Jack Palance - General Weirother
* Jean-Louis Trintignant - Ségur fill
* Rossano Brazzi - Llucià Bonaparte
* Jean Mercure - Talleyrand
* Anna Maria Ferrero - Elisa Bonaparte
* Ettore Manni - Joaquim Murat
* Anna Moffo - La Grassini
* Daniela Rocca - Carolina Bonaparte
* Janez Vrhovec - Francesc II d'Alemanya
* Roland Bartrop - Lord Nelson

## Curiositat

Jean Ledrut va reclamar que la seva partitura havia estat plagiada com el 1962 hit de música pop "Telstar" a pesar que l'argument va ser finalment rebutjat.

## Versions

La versió francesa original té una durada més llarga que la versió internacional doblada a l'anglès. La versió francesa conté escenes extres que inclouen una amb Napoleó visitant la seva amant i de Jean-Louis Trintignant representant la coronació amb ninots per al personal de palau.

## Referències

* ↑ Jean-Claude Sabria: Cinéma français. Les années 50. Paris 1987, Nr. 75
* ↑ Jean-Marie Thiébaud (2006) Elisabeth Le Michaud d'Arçon: Maîtresse de Napoléon, Editions Cabedita ISBN 2-88295-473-5
* ↑ Pel·lícules a la selecció de 1960 al web del Festival
* ↑ Peter Dunbavan An Avid's Guide to Sixties Songwriters, p.
# Eagar

Eagar és una població dels Estats Units a l'estat d'Arizona. Segons el cens del 2007 tenia 4.424 habitants.

## Demografia

Segons el cens del 2000, Eagar tenia 4.033 habitants, 1.344 habitatges, i 1.073 famílies La densitat de població era de 137,3 habitants/km².
Dels 1.344 habitatges en un 45,7% hi vivien nens de menys de 18 anys, en un 65,5% hi vivien parelles casades, en un 11,4% dones solteres, i en un 20,1% no eren unitats familiars. En el 17,3% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,38.
Per edats la població es repartia de la següent manera: un 36,2% tenia menys de 18 anys, un 7,6% entre 18 i 24, un 23,5% entre 25 i 44, un 23,5% de 45 a 60 i un 9,2% 65 anys o més.
L'edat mediana era de 33 anys. Per cada 100 dones de 18 o més anys hi havia 91,8 homes.
La renda mediana per habitatge era de 37.378 $ i la renda mediana per família de 41.250 $. Els homes tenien una renda mediana de 36.111 $ mentre que les dones 21.274 $. La renda per capita de la població era de 14.623 $. Aproximadament el 7,8% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagar». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Eagar». American Fact Finder. Oficina del Cens dels Estats Units, 12-01-2010.
# Novossélovo

Novossélovo (en rus: Новоселово) és un poble (un possiólok) de l'óblast de Saràtov, a Rússia, segons el cens del 2010 tenia 533 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Monte Sillara

El Monte Sillara és una muntanya de 1.861 metres dels Apenins tosco-emilians, part dels Apenins septentrionals (Apenins), a cavall de les regions d'Emília-Romanya i la Toscana (Itàlia). És el punt més alt de la província de Parma.

## Referències

* ↑ «Parma (provincia de l'Emília-Romagna)» (en italià). Sapere.it. [Consulta: 24 setembre 2015].

## Enllaços externs

* «Monte Sillara» (en anglès). SummitPost.org. [Consulta: 28 novembre 2014].
* http://www.parcoappennino.it
# Oliver Skipp

Oliver William Skipp (16 de setembre de 2000) és un futbolista professional anglès que juga de centrecampista pel Tottenham Hotspur FC de la Premier League.
# Josep Colell

Josep Colell és el nom dels següents personatges:
* Josep Colell i Llort (1845-1927), escultor català.
* Josep Colell i Solé (1959-2018), pagès i polític català.
# El Pla (Sant Pere de Vilamajor)

El veïnat del Pla de Vilamajor és un dels set veïnats del municipi de Sant Pere de Vilamajor, juntament amb el veïnat de Santa Susanna de Vilamajor, el veïnat de Canyes, les Brugueres, el Bruguer, el Sot de l'Om i Boscassos i Vallserena. El veïnat és travessat per la riera de Vilamajor i es comunica per carretera amb el municipi de Sant Antoni de Vilamajor. En aquest veïnat hi ha el centre històric del municipi (el nucli de La Força) i els barris urbans de l'Eixample, Can Derrocada i Can Llobera. A més del nucli de població principal té una població dispersa en diverses masies aïllades: Can Brau, can Sunyer, can Canal, can Son, can Clavell, can Masseguer, can Tomàs, el Molí de Baix i el Molí de Dalt, can Ribes, can Llinars... entre d'altres. Al nucli hi destaca la gran masia de can Derrocada, la Rectoria i l'església de Sant Pere.
41° 41′ 8″ N, 2° 23′ 24″ E﻿ / ﻿41.68556°N,2.39000°E﻿ / 41.68556; 2.39000
# Enric Saborit Teixidor

Enric Saborit Teixidor (Barcelona, 27 d'abril de 1992) és un futbolista professional català que juga com a lateral esquerre pel Maccabi Tel Aviv FC.

## Carrera de club

Nascut a Barcelona, i criat a Mataró, a 16 anys Saborit va deixar el planter del RCD Espanyol per anar a viure a Vitòria amb la seva mare. Poc temps després va ingressar a l'Athletic Club, cosa que va generar debat sobre els criteris de l'Athletic pel que fa a la seva política de fitxatges, ja que el jugador no tenia vincles amb el País Basc més que un curt període de residència al territori.
Després d'acabar la seva formació a Lezama, Saborit va jugar tres temporades completes amb l'Athletic de Bilbao B a Segona Divisió B. Va jugar 36 partits la temporada 2012–13, inclosos els playoffs.
Saborit va debutar a La Liga amb el primer equip el 25 d'agost de 2013, jugant els 90 minuts en una victòria per 2–0 contra el CA Osasuna a Anoeta. El 9 de juliol de 2014, després d'haver jugat poc durant la seva primera temporada al primer equip, fou cedit al RCD Mallorca a Segona Divisió.
Saborit va retornar al Bilbao Athletic la temporada 2015–16 a segona divisió, i va jugar regularment, tot i que l'equip no va poder mantenir la categoria. VA jugar un partit amb el primer equip, contra l'AZ Alkmaar, a la fase de grups de la Lliga Europa de la UEFA 2015–16, jugant com a titular i fent una assistència de cap a Kike Sola que li va permetre marcar en el seu debut europeu.
Saborit fou promocionat altre cop al primer equip de l'Athletic per la temporada 2016–17, com a substitut de Mikel Balenziaga. Va marcar el seu primer gol com a sènior el 8 de desembre de 2016, en un empat 1–1 contra l'SK Rapid Wien a la fase de grups de l'Europa League.

## Referències

* 1 2 «De Mataró a Bilbao» (en castellà). El Correo, 26-02-2008 [Consulta: 12 juliol 2017].
* 1 2 «Saborit, un catalán en el Athletic» (en castellà). La Vanguardia, 05-01-2017 [Consulta: 12 juliol 2017].
* 1 2 «Saborit abre el debate de la filosofía del club» (en castellà). Marca, 27-02-2008 [Consulta: 12 juliol 2017].
* ↑ «El Athletic tras Enric Saborit, cadete del RCD Espanyol» (en castellà). Join Futbol, 22-02-2008 [Consulta: 18 setembre 2013].
* ↑ «Bilbao triumph in Basque derby». ESPN FC, 25-08-2013 [Consulta: 18 setembre 2013].
* ↑ «El defensa del Athletic Enric Saborit jugará cedido en el Mallorca» (en castellà). Mundo Deportivo, 09-07-2014 [Consulta: 14 juliol 2014].
* ↑ «El Athletic tira la victoria por una jugada del tebeo» (en castellà). Diari AS, 10-12-2015 [Consulta: 26 febrer 2017].
* ↑ «Saborit y Elustondo entran en la convocatoria por Beñat y Balenziaga» (en castellà). Deia, 15-10-2016 [Consulta: 26 febrer 2017]. «Còpia arxivada». Arxivat de l'original el 2017-02-27. [Consulta: 1r setembre 2017].
* ↑ «Rapid Vienna 1–1 A Bilbao». The Guardian, 08-12-2016 [Consulta: 16 gener 2017].

## Enllaços externs

* Enric Saborit Teixidor a BDFutbol
* Enric Saborit Teixidor, Fitxa a Soccerway
# Atwood (Illinois)

Atwood és una població dels Estats Units a l'estat d'Illinois. Segons el cens del tenia 1.290 habitants.

## Demografia

Segons el cens del 2000, Atwood tenia 1.290 habitants, 534 habitatges, i 371 famílies. La densitat de població era de 873,8 habitants/km².
Dels 534 habitatges en un 30,5% hi vivien nens de menys de 18 anys, en un 57,1% hi vivien parelles casades, en un 8,4% dones solteres, i en un 30,5% no eren unitats familiars. En el 27,7% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,5% tenia menys de 18 anys, un 6,1% entre 18 i 24, un 26,4% entre 25 i 44, un 24,2% de 45 a 60 i un 17,8% 65 anys o més.
L'edat mediana era de 39 anys. Per cada 100 dones de 18 o més anys hi havia 90,7 homes.
La renda mediana per habitatge era de 36.806 $ i la renda mediana per família de 45.625 $. Els homes tenien una renda mediana de 35.573 $ mentre que les dones 21.595 $. La renda per capita de la població era de 18.028 $. Aproximadament el 7,7% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Atwood». American Fact Finder. Oficina del Cens dels Estats Units, 12-01-2010.
# Omero Antonutti

Omero Antonutti (Basiliano, Friuli, 3 d'agost de 1935 - Udine, 5 de novembre de 2019) va ser un actor i doblador italià.
L'actuació més notable d'Antonutti ha estat al film Padre padrone dels germans Taviani. Regularment fa el doblatge de pel·lícules estrangeres a l'italià, i ha sigut l'actor de doblatge de molts films de Christopher Lee. A Espanya, ha treballat amb Víctor Erice a El Sur, i amb Carlos Saura a El Dorado. També va fer el paper de Noè a Gènesis: The Creation and the Flood.
Ha sigut actor de doblatge de Christopher Lee en pel·lícules com Tale of the Mummy, Sleepy Hollow, El Senyor dels Anells: Les dues torres, El Senyor dels Anells: El retorn del rei, Star Wars Episodi III: La venjança dels Sith, Season of the Witch, Ombres tenebroses, i El Hobbit: Un Viatge Inesperat.

## Filmografia
### Pel·lícules

* Pleasant Nights (1966)
* Processo per direttissima (1974)
* The Sunday Woman (1975)
* Padre padrone (1977)
* Alexander the Great (1980)
* La notte di San Lorenzo (1982)
* Grog (1982)
* El sur (1983)
* Quartetto Basileus (1983)
* Kaos (1984)
* Good Morning, Babilònia (Good Morning, Babylon) (1987)
* El Dorado (1988)
* The Witches' Sabbath (1988)
* Bankomatt (1989)
* Una storia semplice (1991)
* The Fencing Master (1992)
* Farinelli (1994)
* Un eroe borghese (1995)
* The Border (1996)
* Tierra del fuego (2000)
* The Bankers of God: The Calvi Affair (2002)
* Napoleon and Me (2006)
* La noia del llac (2007)
* Miracle at St. Anna (2008)
* Piazza Fontana: The Italian Conspiracy (2012)

### Televisió

* The Life of Verdi (1982)
* Genesis: The Creation and the Flood (1994)
* Il Pirata: Marco Pantani (2007)

## Referències

* 1 2 «Omero Antonutti: il veterano Antonutti» (en italià). Corriere della Sera. [Consulta: 11 març 2010].
* ↑ Lancia, Enrico; Poppi, Roberto. Dizionario del cinema italiano. Gli attori. A - L (en italià). 3. Gremese Editore, 2003, p. 29. ISBN 978-88-8440-213-4 [Consulta: 26 setembre 2010].
* ↑ «Muere el actor italiano Omero Antonutti a los 84 años. El intérprete trabajó para los hermanos Taviani y para directores españoles como Carlos Saura, en 'El Dorado', o Víctor Erice, en 'El sur'». El País, 05-11-2019 [Consulta: 5 novembre 2019].
* ↑ Rich, Frank «Cinema: Wild Child». Time (revista), 16-01-1978 [Consulta: 16 novembre 2015]. Arxivat 23 August 2013$^{[Datemismatch]}$ a Wayback Machine. «Còpia arxivada». Arxivat de l'original el 2013-08-23. [Consulta: 16 novembre 2015].
* ↑ Canby, Vincent «Film: "El Sur", from Spain». New York Times, 15-01-1988.
* ↑ Canby, Vincent «"Patty" launches a major star». New York Times, 22-05-1988.
# Monte Sereno

Monte Sereno és una població dels Estats Units a l'estat de Califòrnia. Segons el cens del 2000 tenia 3.483 habitants.

## Demografia

Segons el cens del 2000, Monte Sereno tenia 3.483 habitants, 1.211 habitatges, i 1.024 famílies. La densitat de població era de 835,3 habitants/km².
Dels 1.211 habitatges en un 39,1% hi vivien nens de menys de 18 anys, en un 78% hi vivien parelles casades, en un 4% dones solteres, i en un 15,4% no eren unitats familiars. En el 12,6% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,8% tenia menys de 18 anys, un 3,7% entre 18 i 24, un 21,8% entre 25 i 44, un 32,2% de 45 a 60 i un 14,5% 65 anys o més.
L'edat mediana era de 43 anys. Per cada 100 dones de 18 o més anys hi havia 96,6 homes.
Entorn del 3,1% de les famílies i el 4,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monte Sereno». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Monte Sereno». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Maccabi Haifa FC

El Maccabi Haifa Football Club (en hebreu מועדון כדורגל מכבי חיפה), és un club de futbol de la ciutat de Haifa.

## Palmarès
### Tornejos nacionals

* Lliga israeliana de futbol: (14)
** 1983/84, 1984/85, 1988/89, 1990/91, 1993/94, 2000/01, 2001/02, 2003/04, 2004/05, 2005/06, 2008/09, 2010/11, 2020/21, 2021/22
* Copa israeliana de futbol: (6)
** 1961/62, 1990/91, 1992/93, 1994/95, 1997/98, 2015/16.
* Copa Toto: (4)
** 1993/94, 2002/03, 2005/06, 2007/08.
* Supercopa israeliana de futbol: (3)
** 1962, 1985, 1989.

### Tornejos internacionals

* Cap

## Jugadors destacats

* Ronny Levy
* Haim Revivo
* Yochanan Vollach
* Nenad Pralija
* Raimondas Žutautas
* Viktor Chanov

## Estadi

* Estadi Sammy Ofer

## Enllaços externs

* Web oficial Arxivat 2013-01-28 a Wayback Machine. (hebreu)
* Web no oficial (hebreu)
# Madunice

Madunice és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1113.
# Abenezra (cràter)

Abenezra és un cràter lunar a les rugoses terres altes de la secció sud-central de la Lluna. És al costat del cràter Azophi; al nord-oest s'hi troba el cràter Geber i més cap al sud-est hi ha el llarg cràter Sacrobosco. El cos de l'Abenazra té una forma poligonal notable, amb segments desiguals a la paret. Les partes internes tenen una terrassa i el fons és irregular i presenta una rugositat que forma un patró inusual. La part est del cràter s'encavalca amb una altra formació semblant, un cràter satèl·lit designat amb el nom d'Abenazra C.

## Cràters satèl·lit

Per convenció, aquestes característiques s'identifiquen en els mapes lunars posant lletres al costat del punt mitjà del cràter que es troba més pròxim al cràter Abenezra:
| Abenezra | Latitud | Longitud | Diàmetre |
| A | 22.8° S | 10.5° E | 23 km |
| B | 20.8° S | 10.1° E | 14 km |
| C | 21.3° S | 11.1° E | 44 km |
| D | 21.7° S | 9.7° E | 8 km |
| E | 21.4° S | 9.4° E | 14 km |
| F | 21.5° S | 10.3° E | 7 km |
| G | 20.5° S | 11.0° E | 5 km |
| H | 21.1° S | 12.8° E | 4 km |
| J | 19.9° S | 10.7° E | 5 km |
| P | 19.9° S | 9.9° E | 44 km |

## Vegeu també

* Llista de cràters lunars
* Selenografia

## Bibliografia

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* Localització del cràter al Google Moon
Coordenades: -21.0ºN 11.9ºE
# Enesidem

* No s'ha de confondre amb Enesidem de Leontins.
Enesidem (en grec antic: Ainesidemos Αἰνησίδημος, en llatí: Aenesidemus) va ser un cèlebre filòsof escèptic nascut segons Diògenes Laerci a Cnossos a Creta i segons Foci a Eges.
Probablement va viure al segle i aC i començament del segle i. Va ensenyar a Alexandria poc després de la mort de Ciceró. La seva vida personal no es coneix gaire, però sí la seva filosofia. Va ser probablement membre de l'Acadèmia platònica, però la va abandonar i va defensar la teoria del pensament suspès, seguint els ensenyaments de Pirró i Timó. La seva escola es coneix com a defensora del pirronisme i també com a tercera escola escèptica.
Va escriure una obra en vuit llibres coneguda com a Discursos pirrònics que s'ha conservat mercès al resum que en va fer el patriarca Foci I de Constantinoble, on Enesidem explicava la seva filosofia mitjançant deu trops.

## Referències

* ↑ Diògenes Laerci. Vides i opinions de filòsofs eminents IX,62, 78, 87, 102, 106, 107, 116
# Ninkigal

Ninkigal fou una deïtat accadiana. Era la deessa de la terra, tant de la regió superior com del inframon, i la seva parella era Ninnazu o Ninazu. Quan agafava el nom de Ninge era només deessa de la regió del inframon, però els límits entre els dos mons eren ambigus. Ninge era la parella de Moulge, el deu de la regió del inframon.
El rei Ikunum d'Assíria va construir a la ciutat d'Assur un temple dedicat a aquesta deïtat vers el 1900 aC.

## Referències

Revista Alcorac
# Moviment de Fermi

El moviment de Fermi és el moviment quàntic dels nucleons (protons i neutrons) a l'interior d'un nucli atòmic.
Segons el model de gas de Fermi del nucli atòmic, els protons i els neutrons (fermions) es mouen confinats dins d'un pou de potencial, sota l'efecte del principi de Pauli, és a dir seguint l'estadística de Fermi-Dirac. La fondària del pou és de 40 MeV. En l'estat fonamental del nucli, els nucleons solen tenir nivells d'energia entre -40 MeV i -7 MeV (corresponent a l'energia de lligadura dels nucleons dins el nucli); i per tant, se'ls poden atribuir energies cinètiques de fins a 33 MeV (energia de Fermi), que correspon a una quantitat de moviment de 250 MeV/c aproximadament. El moviment corresponent s'anomena moviment de Fermi.

## Referències

* ↑ «Fermi Gas Model of Nucleus». [Consulta: 28 abril 2023].
# Maccabi Hakoah Sydney City East FC

El Maccabi Hakoah Sydney City East Football Club és un club de futbol semi professional australià de la ciutat de Sydney.

## Història

El club va néixer l'any 1939 amb el nom Sydney Hakoah per la comunitat jueva de la ciutat. També s'ha anomenat Eastern Suburbs (1977–1979) i Sydney City (1979–1987). Fou diversos cops campió de la National Soccer League, competició que abandonà el 1987.

## Palmarès

* Recopa d'Oceania de futbol:
** 1987
* Lliga australiana de futbol:
** 1977, 1980, 1981, 1982
* Copa australiana de futbol:
** 1965, 1968, 1986

## Referències

* ↑ Maccabi Hakoah Sydney City East FC | Soccerway
* ↑ Sydney City – Divisional History
* ↑ Lowy names task force to set ball rolling on premier league – www.smh.com.au
* ↑ «Australia - List of Champions». RSSSF. [Consulta: 1r setembre 2023].
* ↑ «Australia - List of Cup Winners». RSSSF. [Consulta: 1r setembre 2023].
# Josep Gelabert (compositor)

Josep Gelabert és un compositor relacionat amb la nissaga de compositors olotins del segle xix amb activitat a la parròquia de Sant Esteve d'Olot. No es té gaire informació quant a les dates de naixement i mort. Només se'n conserven dues obres eclesiàstiques a l'arxiu comarcal de la Garrotxa.

## Obres

* Ave Maria, per a 3 veus i orgue.
* Masurca

## Referències

* ↑ https://ddd.uab.cat/record/125760
# Abelox

Abelox (llatí: Abelox o Abilyx; grec antic: Ἀβιλυξ) va ser un noble d'Hispània amic de Cartago que després es va passar al bàndol romà i va lliurar als generals romans, els germans Gneu i Publi Escipió, els ostatges, fills i familiars de diferents caps de tribus hispàniques, que Hanníbal havia portat a Sagunt i estaven en poder dels cartaginesos després d'enganyar Bostar, el comandant cartaginès.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 2.
# Enith Salón Marcuello

Enith Salón Marcuello (Montcada, 24 de setembre de 2001) és una futbolista valenciana, que juga com a portera al València CF. Forma part del planter del València des dels 11 anys, debutant al primer equip el 2019.

## Referències

* ↑ «Enith Salón, portera de presente y futuro» (en castellà), 29-10-2021. [Consulta: 12 abril 2022].
* ↑ S.L, EDICIONES PLAZA. «VCF Femenino | Ampliación de contrato de Enith Salon hasta 2021» (en castellà). [Consulta: 12 abril 2022].
* ↑ «El Valencia renueva a la guardameta Enith Salon hasta 2021» (en castellà). La Vanguardia, 17-06-2019. [Consulta: 12 abril 2022].